Kjøpt øl, mat eller noe annet med kryptovaluta? Da må du rapportere dette i skattemeldingen. 30. april er fristen for å gjøre endringer.

Bitcoinekspert og daglig leder i Arcane Crypto, Torbjørn Bull Jenssen, er trolig blant de som vet mest om kryptovaluta i Norge. Nå er han oppgitt.

– Selv om man ikke bevisst prøver å unndra skatt, så bryter man lovverket. Dersom man trader bitcoin, skal man selvsagt innrapportere dette som formuesobjekt, men ikke dersom man bruker det som betalingsmiddel, sier Jenssen.

Skatteetaten har tidligere opplyst at de har indikasjoner på at rundt 30.000 nordmenn har formue eller inntekter fra fra kryptovaluta. Hvor mange som har brukt kryptovaluta som betalingsmiddel, finnes det ingen oversikt over foreløpig.

I et nettmøte om skattemeldigen, kom følgende spørsmål inn fra en av leserne: «Hva gjør jeg dersom jeg betaler en øl med bitcoin?»

Sjekk alle skatteguidene fra Dine Penger nederst i saken!

De fleste tenker kanskje at man kan regne bitcoin som valuta, og at man derfor ikke trenger å tenke på at betaling med bitcoin skal utløse skattemessige spørsmål. Men så enkelt er det altså ikke, og skatteekspertene Tonje Christin Norrvall og Gjertrud H. Behringer i KPMG svarte følgende på spørsmålet fra den øltørste bitcoin-entusiasten:

«Kjøp og salg, samt beholdning av bitcoins, skal fylles ut i post RF-1159.

Dersom du betaler øl med bruk av bitcoin, har du solgt en bitcoin!»

Les mer om skatt på kryptovaluta her

Skatteetaten sier til Dine Penger at de er enig i tilbakemeldingen som ble gitt i nettmøtet:

– Bitcoin og andre virtuelle valutaer er å anse som formuesobjekt for skatteformål. Grunnen til at virtuell valuta ikke likestilles med en ordinær valuta er at denne ikke er utstedt av eller garantert for av en nasjonal sentralbank, uttaler Astrid Dugstad Tveter, underdirektør i juridisk avdeling i Skatteetaten.

– Når et formuesobjekt benyttes som et betalingsmiddel skjer det det et bytte, og det anses som realisasjon, tilføyer Tveter.

I en prinsipputtalelse fra Skatteetaten i 2013 står det forklart hvorfor bitcoins ikke er omfattet av unntaket som gjelder for gevinster fra utenlandsk betalingsmiddel til personlig forbruk:

«Unntaket ble innført i 1992, og ifølge forarbeidene var hensikten med bestemmelsen at kurssvingninger på vanlig turistvaluta (valuta til feriebruk, reisesjekker mv.) ikke skulle være skattepliktig/fradragsberettiget. Lovgiver har ment å regulere andre staters valuta, reisesjekker og lignende. Skattedirektoratet legger derfor til grunn at gevinster/tap fra bitcoins fullt ut er skattepliktige/fradragsberettigede.

Bitcoins er formuesobjekter som som hovedregel skal verdsettes med omsetningsverdien i norske kroner ved årsskiftet for den som innehar den type verdier ved årsskiftet.»

Advokat og partner i KPMG, Tonje Christin Norvall, som svarte på spørsmålet om ølkjøp og bitcoin i nettmøtet, forklarer hvordan klassifiseringen av bitcoin som formuesobjekt slår ut:

Partner og advokat i KPMG, Tonje Christin Norvall. Foto: KPMG

–Man kan sammenligne det med at man kjøper aksjer for 500.000, og så bruker aksjene – som har steget i verdi – til å kjøpe en Tesla til én million. Det blir som å bruker et verdipapir til å betale med.

Hun forklarer videre at det følger ut fra denne logikken at når man betaler noe med bitcoin, så blir det fra myndighetenes side å regne som en realisasjon.

– For å finne det som skal innrapporteres, må du finne verdien på bitcoin da du kjøpte den. Du må altså rapportere inn inngangs- og utgangsverdi – akkurat som ved kjøp og salg av et verdipapir, forklarer Norrvall, og fortsetter:

– Med et økende antall som kaster seg på bølgen med å kjøpe og selger bitcoin, vil det i verste fall føre til at flere havner i en situasjon hvor de ikke har kompetanse til å oppgi alle opplysninger de plikter å gi til skattemyndighetene.

- Hvilket råd vil dere gi kunder som sier at de vurderer å betale for ting og tjenester med bitcoin?

– Vi vil nok si at du bitcoin fint kan brukes som betalingsmiddel. Men da må du også ta konsekvensen av det, og lage en oppstilling med gevinst-/ og tapsberegning for hver gang du betaler med bitcoin, sier Norrvall.



Torbjørn Bull Jenssen mener at dette er et stort problem i Norge.

– Skattemyndigheten sier at dersom du bruker bitcoin til å kjøpe en øl – eller noe annet – skal dette regnes som realisasjon, sier Bull Jenssen.

Han forklarer at med de norske skattelovene så blir det i praksis et krav fra skattemyndighetene at man må notere seg verdien av bitcoin på betalingstidspunktet, for å holde styr på om det blir gevinst eller tap. Det blir ifølge Jenssen spesielt komplisert å vite hva verdien er, dersom man for eksempel streamer pengene ved kjøp på nett.

BITCOINEKSPERT: Torbjørn Bull Jenssen er én av landets fremste eksperter på kryptovaluta og blockchain, og er nå daglig leder i selskapet Arcane Crypto. Foto: Fredrik Bjerknes

Jenssen bruker følgende eksempel for å vise hvor vanskelig det blir å forholde seg til det eksisterende regelverket:

– Dersom man kjøper bitcoin for 100 kroner og en klistremerkepakke på nett, skal man oppgi gevinst på realisasjon. Dette er selvsagt ikke praktisk mulig, og særlig ikke når det er småbeløp det er snakk om, sier Jenssen.

Bitcoin-eksperten påpeker at det er kun åtte tusen av om lag 200.000 bitcoin-kjøpere som har innrapportert bitcoinrealisasjon til skattemyndighetene, og at nåværende regelverk nærmest kriminaliserer de som har kjøpt og bruker bitcoin.

Føring av kryptovaluta i skattemeldingen Bruk skjema RF-1159 - Gevinst, tap, utbytte og formue på aksjer og andre finansielle produkter, for å innrapportere. HVA SKAL FØRES HVOR:

*Realisering av gevinst føres i post 3.1.13 kalt «gevinst andre finansprodukter».

*På samme måte føres tap fra salg i post 3.3.13 «tap andre finansprodukter».

*Samlet formue fra kryptovaluta føres i post 4.1.10 kalt «formue andre finasprodukter». For mer informasjon om kryptovaluta og utfylling av skattemelding, se Skatteetatens nettsider.

Han legger til at i Tyskland har myndighetene landet på at bitcoin skal behandles på linje med fremmed valuta.

– Gjeldende klassifisering av bitcoin som formuesobjekt er helt håpløst, og det er ingen som opplever det som naturlig. Det ville vært bedre med et mer funksjonelt lovverk på dette området, avslutter Jenssen.

På spørsmål om Skatteetaten har vurdert om de skal gjøre endringer i regelverket på dette området, svarer de at generelt vurderer det løpende behovet for regelverksutvikling.

Når det gjelder eventuelle spørsmål om det i dag er et faktisk alternativ å bruke bitcoin som betalingsmiddel for å kjøpe øl, så er svaret at dette er mulig blant annet på The Kasbah på Alexander Kiellands plass i Oslo, i tillegg til et par andre steder som du kan finne på nettstedet coinmap.org.

E24 har tidligere skrevet om tenåringen Gabriel Bergman Henriksen, som brukte kryptovalutaen ethereum for å kjøpe pizza.

Mer aktuelt er det nok for de fleste å bruke bitcoin for å betale på nett, og ifølge Jenssen begynner det å komme stadig flere betalingsaktører som fungerer som mellomledd mellom for eksempel Amazon og kunden, og det er også en del tjenester som tar imot bitcoin direkte.

I Dine Penger+ kan du lese en rekke guider som hjelper deg med å kutte skatt:

Utnytt gråsonene ved utleie av egne bolig

I utgangspunktet er utleie i egen bolig skattefritt, og utleie der du ikke bor, er skattepliktig. Men det finnes flere gråsoner. Slik kan du utnytte reglene. Les guiden her.

Slik får du høyere foreldrefradrag

Du kan få fradrag for kjøring til både barnehage og barnevakt. Du kan til og med føre opp regningen til fotballakademiet. Les guiden her.

Kutt inntekten – men bare på papiret





Er det en gang i året du skal prøve å få ned inntekten din, er det nå. Det kan spare deg for mye skatt. Les guiden her.

Frynsegodene som senker skatten

Du kan spare opptil 46,6 prosent skatt hvis du klarer å gjøre om på frynsegodene dine i skattemeldingen! Les guiden her.





Gjelden som kutter skatten

De fleste som eier verdifulle formuesobjekter som bil, båt, hytte eller bolig har lån i bank. Gjeld og gjeldsrenter kan gi lavere formuesskatt og inntektsskatt. Les guiden her.

Skal du skatte ved boligsalg?

Du skal være forsiktig med å leie ut din egen bolig dersom du har planer om å selge. Den skattefrie salgsgevinsten kan plutselig bli en skattebombe. Les guiden her.

Slik kutter du formueskatten

Hvordan eiendeler verdsettes i skattemeldingen er i endring, det betyr noe for deg fordi det påvirker hva du betaler i formuesskatt. Det blir mer hensiktsmessig å ha penger i aksjer, enn i sekundærbolig. Les guiden her.





Feriebolig i skattemeldingen

Eier du fritidsbolig i Norge eller i utlandet? Da må du vite dette. Les guiden her.





Strengere regler for AirBnb-utleie

For skatteåret 2018 er det nye regler for korttidsutleie gjennom for eksempel AirBnB. Reglene er enklere enn før – men noe strengere. Les guiden her.





Lønn fra utlandet i skattemeldingen





Har du lønnsinntekter fra utlandet i 2018? Pass på å gi informasjon om dette i skattemeldingen og unngå dobbeltbeskatning. Les guiden her.





Skatt på fond, aksjer og aksjesparekonto

Sparer du i aksjer og fond vil det for de aller fleste være grei skuring å fylle ut skattemeldingen, det meste er forhåndsutfylt. Men du bør likevel sjekke beløpene, og har du mer avanserte investeringer må du rapportere inn tallene selv. Les guiden her.

Slik håndterer du spillegevinster fra utlandet

Har du spilt og vunnet penger hos utenlandske spillselskaper? Slik fører du det i skattemeldingen. Les guiden her.

Slik klager du på formuesverdien på boligen din

Du gjør lurt i å sjekke om formuesverdien stemmer, og gi beskjed til Skatteetaten hvis den er satt for høyt. Formuesverdien kan nemlig få betydning, selv om du ikke er i posisjon til å betale formuesskatt. Les guiden her.

Les alt du trenger å vite om skattemeldingen her